Irodalom 8.

AP-080509

Tanmenetjavaslat

Készítette: Radóczné Bálint Ildikó



# Bevezetés

Az úgynevezett „normál” tanmenetjavaslatunkat a *Nemzeti alaptanterv*vel és az *A jelű kerettanterv*vel összhangban készítettük. Mindazokat az irodalmi műveket és kulcsfogalmakat tartalmazza, melyek az *A kerettanterv*ben szerepelnek, és amelyek feldolgozását az említett dokumentum szabályozza. Az irodalomkönyv *Kuckó – Olvassunk együtt!* részei az előírtakon kívül további szemelvényeket és ismereteket is tartalmaznak. Kiegészítő anyag a tankönyv *Ráadás – szórakoztató irodalom* része, melyet már a fejezetcím is jelez.

 Tanmenetjavaslatunk *–* a korábbi évfolyamok gyakorlatának megfelelően *–* az életrajz-portré elv szerint dolgozza fel az alkotásokat a *Művek a Nyugat költőitől, íróitól és más szerzőktől* című fejezet esetében*.* De választhatjuk a tematikus tananyag-elrendezést is, melyre a másik (lásd rugalmas tanmenet) tesz javaslatot.

 **Intézetünk egy másik, úgynevezett „rugalmas” tanmenetet is készített, amely tananyagbeosztása *–* elsősorban a *Nemzetei alapterv* előírásait figyelembe véve *–* több lehetőséget biztosít a képességfejlesztésre, a gyakorlásra és az ismétlésre.** A rugalmas tanmenetjavaslat *Kiegészítő anyag* jelzéssel ellátott órái olyan ismereteket és műveket tartalmaznak, melyeket a *Nemzeti alaptanterv* nem ír elő kötelező jelleggel, az elhagyásuk során felszabaduló órákat képességfejlesztésre, például a hangos olvasás gyakorlására, szövegértési és szövegalkotási feladatok megoldására stb. tudjuk fordítani. A rugalmas tanmenetjavaslat *–* a tananyagcsökkentés következtében *–* több időt szán a nagyobb fejezetek témazáró és irodalmi dolgozata után az értékelő megbeszélésre; a feladatok és a hibák számbavétele ugyanis fontos visszajelzés számunkra, amely újabb rendszerezésre ad lehetőséget.

 **A kerettanterv által előírt kulcsfogalmakat** *–* **mindkét tanmenetjavaslat esetén** *–* **a dokumentum *Ismeretanyag* című részében tüntettük fel.**

 A tanmenet már elnevezésében is jelzi, hogy csupán javaslat, ezért beosztását kezeljük ajánlásként. A tanmenetjavaslat sajátossága, hogy egyfajta változtathatóságot biztosít a nevelőnek saját tanmenete elkészítéséhez. A pedagógus elsődleges feladata, hogy *„oktatómunkáját éves és tanórai szinten, tanulócsoporthoz igazítva, szakszerűen megtervezve végezze, irányítsa a tanulók tevékenységét”* (Nkt. 62. §). A tervezés során tehát kiemelten kell alkalmazkodnunk a tanulócsoport fejlettségi szintjéhez.

 Tanmenetjavaslatunk szerkeszthető dokumentum, az éves munka során tapasztalt változtatások és módosítások abba könnyen bevezethetőek, illetve kiegészíthetőek a tanulókhoz igazítva, figyelembe véve az egyéni differenciálás szakmai követelményeit is.

 Az irodalmi szövegek választásakor a *Nemzeti alaptanterv* és az *A kerettanterv* útmutatóit vettük figyelembe. Ahol a művek között választani lehetett, ott a klasszikus mű és a modern, mai alkotás összhangjának a megteremtésére törekedtünk. A szemelvényanyagot úgy válogattuk össze, hogy az alkalmas legyen a különböző nevelési területek, így az erkölcsi, az esztétikai, a hazaszeretetre és a családi életre nevelés biztosítására. Ugyanakkor törekedtünk a helyi kulturális hagyományok bekapcsolására is, ösztönöztük a tanulókat ezek felkutatására.

 Az *A kerettanterv* Tamási Áron *Ábel a rengetegben* és Móricz Zsigmond *Légy jó mindhalálig* című művét is ajánlja kötelező regényként. A kettő közül bármelyiket is választjuk, feldolgozásukhoz a tankönyv nagy segítséget nyújt. (Más regényt is választhatunk kötelező olvasmánynak.)

 A 8. évfolyamon szereplő művek közül a következőket írja elő a *Nemzeti alaptanterv* memoriterként: Ady Endre, József Attila, Kosztolányi Dezső egy-egy műve; Radnóti Miklós *Nem tudhatom* című verse, egy drámarészlet; az 5–8. évfolyamra vonatkoztatva:prózai szövegek részletei, kortárs magyar szerzők néhány költeménye.

 A rövidítések feloldása: Tk.: irodalomkönyv; Mf.: irodalom munkafüzet, If.: irodalom feladatlapok.

|  |  |  |  |
| --- | --- | --- | --- |
| **Témák** | **Új tananyag feldolgozása** | **Képességfejlesztés, összefoglalás,****gyakorlás, ellenőrzés** | **Teljes** **óraszám****72 óra** |
|  Bevezetés, ismétlés, mérések | **–** | **4** | **4** |
|  *A költői nyelv* | **2** | **–** | **2** |
|  *Új művészi törekvések*  | **4** | **2** | **6** |
|  *Művek a Nyugat költőitől, íróitól és más*  *szerzőktől* | **21** | **8** | **29** |
|  *Regények bűvöletében* | **6** | **3** | **9** |
|  *A humor az irodalomban* | **4** | **3** | **7** |
|  *A dráma és a színház* | **4** | **2** | **6** |
|  *Sorsok, életek* | **3** | **–** | **3** |
|  *Ráadás – szórakoztató irodalom*  | **–** | **–** | **–** |
|  *Mozgókép- és médiaismeret* | **3** | **1** | **4** |
|  Ismétlés, rendszerezés, számonkérés | **–** | **2** | **2** |
| Összesen: | **47** | **25** | **72** |

| Témák órákra bontása | Az óra témája (tankönyvi lecke) vagy funkciója | Célok, feladatok | Fejlesztési terület | Ismeretanyag |
| --- | --- | --- | --- | --- |
| Bevezetés, ismétlés, mérések |
| **1.** | **Ismerkedés** **a taneszközökkel.** **Nyári olvasmányélmé­nyek**. | A taneszközök használatának fel­idézése. A nyári olvasmányélmé­nyek felelevenítése; a kötelező és az ajánlott olvasmányok bemutatása.Az érdeklődés felkeltése, fontos cél az olvasás által megszerezhető kö­zös élmények gazdagítása. | Az olvasás iránti kedv felkeltése, fenntartása. Az irodalom által fel­vetett kérdésekben való személyes érintettség tudatának kialakítása. | A tanév kötelező és ajánlott olvasmányai. A memoriterek rövid áttekin­tése. |
| **2.** | **Év eleji ismétlés.**Tájékozódás a tudás, a képességek és a készségek szintjén.  | Az eddig tanult irodalmi ismeretek felidézése különböző munkaformákban. A 7. évfolyamon tanultak rendszerezése, ismétlése, alkalmazása.Az észlelt hiányosságok pótlására irányuló gyakorlatok egyéni, páros és/vagy csoportmunkában.Válogatás a feladatok között a tanulók képességeinek megfelelően: Mf. 4–7. oldal, Tk. 12. oldal.(A tankönyv és a munkafüzet feladatainak megoldásai a **balint.ildi1966@gmail.com** címen kérhetők.) | Rendszerezés, összehasonlítás, az összefüggések felismerése. | Az előző tanév kötelező és ajánlott olvasmányai, memoriterei.A korábbi évfolyamokon megismert műnemek és műfajok fő jellegzetességei. |
| **3.** | **Diagnosztizáló méré­sek folyamatosan**: kü­lönböző műfajú szöve­gek hangos olvasása, értése. | A hangos, kifejező olvasás gyakorlása és ellenőrzése.A helyes beszédlégzés, a szünet, az artikuláció, a hanglejtés, a hangsúly, a hangerő, a beszédtempó gyakorlása folyamatosan, minden tanítási órán, tréningszerűen.Ajánlatos a tankönyvben található prózai szövegek közül választani. Készítsünk minden tanulónak mérőlapot egész évre. *A helyi tanterv időkeretéből felhasználható óra.* | A hangos olvasási képesség fejlesztése. | A hangos olvasás értékelési szempontjainak ismerete: tempó, folyamatosság, kifejezőség vagy egyhangúság, hibatévesztés, írásjelek érzékeltetése, hallhatóság. |
| **4.** | **Diagnosztizáló méré­sek folyamatosan:** kü­lönböző műfajú szöve­gek néma olvasása, értése.Év eleji felmérés írása | A néma, értő olvasás gyakorlása és ellenőrzése. A feladatlapok az If.-ben találhatók.(A feladatlap megoldásai a **balint.ildi1966@gmail.com** címenkérhetők.)*A helyi tanterv időkeretéből felhasználható óra.* | A szövegértő képesség fejlesztése. |  |
| ***A KÖLTŐI NYELV*** |
| **5.** | **A költői nyelv –** **a hagyományban****Csokonai Vitéz Mihály: *Tartózkodó kérelem***Tk. 5–9. oldal  | A művekben megjelenített téma, gondolat, érzelem, hangulat azonosítása.Parafrázisok keresése, elemzése (Balassi Bálint: *Egy katonaének* – Lackfi János: *Plaza* *Balassi* stb.)A szerelem megjelenése különböző korok alkotásaiban.Versparódiák keresése, elemzése; forrás:<http://anyanyelvapolo.hu/szegszardon-szulettem-szinesznot-szerettem-versparodiak-kviz-a-kolteszet-napja-alkalmabol>, Karinthy Frigyes: *Így írtok ti,* Lackfi János – Vörös István: *Apám kakasa.*Mf. 8–10. oldal | Irodalmi alkotások bemutatásán keresztül annak felismerése, mit árul el egy irodalmi alkotás a verset író emberről, az adott történelmi korról, illetve a vers olvasójáról. | A vers tükör – tükörképet mutat a vers olvasójáról, a verset író emberről és a történelmi korról.A versek üzenete – a kortársaknak és az utókornak.A líra műnemének a jellemzői.  |
| **6.** | **A költői nyelv – napjainkban** **Tolnai Ottó: *Galambtojásnyi***Tk. 10–11. oldal | Az írók, költők korábban olvasott, a nyelvről szóló műveinek közös felidézése.Szólások, kifejezések magyarázata.Önálló szövegfeldolgozás kérdések alapján. A tanulócsoport nyelvi szokásainak a megbeszélése.A hangos olvasás gyakorlása, beszélgetés a nyelvi szokásokról.Mf. 8–10. oldal | A szövegelemzésben való jártasság elmélyítésével a szövegértés színvonalának emelése és a nyelvi élmények iránti fogékonyság erősítése. | Az epikai művek formai jellemzőinek ismerete.Próza, tételmondat. |
| ***ÚJ MŰVÉSZI TÖREKVÉSEK*** |
| **7.** | **Az előzmények –****korstílusok, stílus­irányzatok**Tk. 13–15. oldal  | A korstílus és a stílusirányzat fogalmának értelmezése. A korábban megismert korstílusok és stílusirányzatok ismertetőjegyeinek felelevenítése, a történelem-, rajz- és énekórákon tanultak felidézése. A tankönyvi képek jellemző ismertetőjegyeinek a bemutatása. Mf. 11–12. oldal | Kapcsolódási pontok és különbségek felismerése a művészeti irányzatok alkotásai között.A meglévő tudás felelevenítése, új szempont szerinti rendezése. | Korstílus, stílusirány­zat.Görög-római antikvitás, román, gótika, reneszánsz, barokk, klasszicizmus, ro­mantika, realizmus; klasszi­kus modernség, művészet a művészetért. A 19. század második és a 20. század első felének művészetfelfogása, a megjelenő új művészi törekvések háttere. |
| **8.** | **Az impresszionizmus****Tóth Árpád: *Körúti hajnal***Tk. 16–18. oldal  | Az irányzat jellemzőinek bemutatása csoportmunkában (prezentációk készítése, értékelése), összehasonlításuk osztályszinten. A tapasztalatok közös megbeszélése.A szinesztézia elemzése során a különböző érzékterületek megnevezése, egymáshoz kapcsolódásuk felismerése. A vers témájának, hangulatának és hangnemének vizsgálata.Mf. 13–15. oldal(A Tóth Árpád életéről és költészetéről készített prezentáció a balint.ildi1966@gmail.com címen kérhető.) | Képesség a stílusirányzat ismertetőjegyeinek a felismerésére. Képesség annak a felismerésére, hogy a szinesztézia milyen érzékterületeket kapcsol össze az elképzelhetőség, a képszerűség szempontjából. A lírai mű középpontjában álló gondolat, illetve érzelem azonosítása. A lírai mű témájának és hangulatának, hangnemének felismerése. | Az impresszionizmus jel­lemzői. Néhány alkotás az irányzat szemléltetésére.A szinesztézia.Az időmértékes verselés. |
| 9. | **A szimbolizmus****Guillaume Apollinaire: *Kikericsek***Tk. 19–20. oldal  | A szimbólum és a 19. századi jelképek különbségei. Tételmondatok megfogalmazása a szimbolizmusról.Szófelhő készítése a stílusirányzathoz kapcsolódóan. Választhatunk más művet is, például Ady Endre költeményei közül.Mf. 16. oldal | Képesség a szimbolizmus ismertetőjegyeinek a felismerésére. Az összehasonlító képesség fejlesztése a különböző irányzatok bemutatásával. | A szimbolizmus jel­lemzői. Néhány alkotás ismerete az irányzat szemléltetésére.A szabadvers. |
| **10.** | **A szecesszió****Krúdy Gyula: *Egy Aranykéz utcai éj emléke***Tk. 21–22. oldal  | A tankönyvi szöveg alapján kérdések megfogalmazása a stílusirányzatról. Hiányos szöveg pótlása, mondatok befejezése.Választhatunk más művet is.Mf. 17. oldal | Képesség a szecesszió ismertetőjegyeinek a felismerésére. Az összehasonlító képesség fejlesztése a különböző irányzatok bemutatásával. | A szecesszió jel­lemzői. Néhány alkotás ismerete az irányzat szemléltetésére. |
|  | **Választható anyag:*****Kuckó – Olvassunk együtt!*****Az avantgárd – lázadás és formabontás**Tk. 24. oldal | A különböző irányzatok bemutatása csoportmunkában (prezentációk készítése, értékelése), összehasonlításuk táblázatos formában. A tapasztalatok közös megbeszélése. | Képesség az irányzatok ismertetőjegyeinek a felismerésére.  | Avantgárd, expresszionizmus, szürrealizmus. |
| **11.**  | **Összefoglalás**Tk. 23. oldal  | Mf. 18. oldal | A rendszerező, összehasonlító és elemző képességfejlesztése. | A fejezetfeldolgozása során tanult ismeretek. |
| **12.** | **Témazáró dolgozat****írása** | A feladatlapok az If.-ben találhatók. |  |  |
| ***MŰVEK A NYUGAT KÖLTŐITŐL, ÍRÓITÓL ÉS MÁS SZERZŐKTŐL*** |
| **13.**  | **Egy folyóirat vonzásában****A *Nyugat***Tk. 25–27. oldal | Az alkotói szabadság, a nemzedék fogalmának értelmezése tanári irányítással. A tankönyvi szöveg elolvasása, a tömörítés és a vázlatírás gyakorlása, tények, adatok kiemelése.Mf. 19. oldalElőzetes feladatként adhatjuk kiselőadások készítését Ady Endre életrajzából.  | A hangos olvasási képesség és a szövegértő képesség fejlesztése.A szövegalkotás képességének fejlesztése a tankönyvi feladatok megoldása során.  | A *Nyugat* arculata, jelentősége, legfontosabb alkotói.  |
| **14.**  | **Ady Endre szerelmi lírája, Ady Endre: *Lédával a bálban*****Ady Endre életútja**Tk. 28–29., 31. oldal | A jegyzetkészítés mikéntjének fejlesztése az életút elolvasása során. A versbeli ellentétpárok felismerése.Edvard Munch festménye segítségével a vers láthatóvá és hallhatóvá „tétele”. Zenei montázs készítése az egyes versszakokhoz.Az áthajlás szerepének vizsgálata.Ady Endre egyik szerelmes verse memoriter.Mf. 20–23. oldal(Az Ady Endre életéről és költészetéről készített prezentáció a balint.ildi1966@gmail.com címen kérhető.) | A szövegalkotás képességének fejlesztése a kiselőadások készítése során. A műelemzés képességének a fejlesztése. | Téma, motívum.Az áthajlás.Az ellentét.Dal, balladaszerű előadásmód. |
| **15.** | **Ady Endre: *Őrizem a szemed***Tk. 30–31. oldal | Kártyák kiszínezése a versszakok érzelmi állapotának megfelelően, a strófák jellemző szavainak a kigyűjtése.Ady Endre két szerelmes versének *(Lédával a bálban, Őrizem a szemed)* az összehasonlítása. A lírai művek közös és önálló olvasásának gyakorlása, feldolgozása különböző munka-formákban és feladattípusokkal.Ady Endre egyik szerelmes verse memoriter.Mf. 24. oldal | A műelemzés képességének a fejlesztése.Az összehasonlító képesség fejlesztése a megismert Ady-versek jellemzőinek feltárásával. A hangos olvasási képesség fejlesztése. | Az ellentét. Keresztrímek.Ütemhangsúlyos verselés.  |
| **16.** | **Szimbolista tájvers****Ady Endre: *A magyar Ugaron***Tk. 59–60. oldal | Már házi feladatként adjuk fel előző órán a Tk. 57–58. oldali gyakorlatait, és olvastassuk el a tankönyvi szöveget. Az elmúlt tanévben megismert művek felidézése az adott témakörben. Fürtábra készítése.A történelmi ismeretek felelevenítése, a korabeli Magyarország elmaradottságának a bemutatása.A szóképek, az alakza­tok, a rímelés és a verselés felismerése.Gyakorlatok a metonímia felismerésére.Mf. 41–43. oldal | A meglévő ismeret felelevenítése, új szempont szerinti rendezése.A lírai és epikai művek középpontjában álló téma, gondolat, érzelem azonosítása. | Téma, motívum. Metonímia. |
| **17.** | **Ady Endre: *A föl-földobott kő***Tk. 74–75. oldal | Már házi feladatként adjuk fel előző órán a Tk. 72–73. oldali gyakorlatait, és olvastassuk el a tankönyvi szöveget. Az elmúlt tanévben megismert művek felidézése az adott témakörben.Az Ady-vers meghatározó költői képének az értelmezése. A vers elemzése a tankönyvi vázlat segítségével. Mf. 55–57. oldal | A meglévő ismeret felelevenítése, új szempont szerinti rendezése.A lírai és epikai művek középpontjában álló téma, gondolat, érzelem azonosítása. |  |
| **18.** | **Ady Endre: *Góg és Magóg* *fia vagyok én…***Tk. 90–91. oldal | A motívum, a szimbólum költészeti jelenségének, Ady jelképrendszerének megbeszélése.A gondolati egységek szerkezetének vizsgálata a tankönyvi táblázat segítségével.Mf. 69. oldal | Az olvasottak alkotó továbbgondolása, a megszerzett ismeretek önálló alkalmazásának képessége.Képesség gondolati egységek belső szerkezetének felismerésére. |  |
| **19.** | **Ady Endre: *Párisban járt az Ősz***Tk. 92–93. oldal | A költői szöveg- és képalkotás vizsgálata. A versben megjelenő képek, alakzatok felismerésének, megnevezésének, szerepének és hangulati hatásának gyakorlása. A versbeli hangulatok (idilli, elégikus rész) megfigyelése.A stilisztikai eszközök versbeli szerepének felismerése.Mf. 70. oldal | A szókincs bővítése, árnyalása, a kifejezőképesség fejlesztése az olvasott szövegben található új kifejezések felhasználásával.Az önkifejezés képességének kiteljesítése. |  |
| **20.** | **Juhász Gyula szerelmi költészete, Juhász Gyula: *Milyen volt…*****Juhász Gyula életútja**Tk. 32–33. oldal | A vers impresszionista jegyeinek a felismerése (például a természeti képek érzéseket, emlékeket idéznek fel a merengő beszélőben).PowerPoint-bemutató készítése a strófákhoz.Mf. 25–27. oldal(A Juhász Gyula életéről és költészetéről készített prezentáció a balint.ildi1966@gmail.com címen kérhető.) | Képesség az impresszionizmus stílusjegyeinek a felismerésére. Képesség az irodalmi alkotások vizuális megjelenítésére. | Az impresszionizmus jel­lemzői. |
| **21.** | **Impresszionista tájversek****Juhász Gyula: *Tiszai csönd***Tk. 61–62. oldal | Gyakorlatok a vers felépítésének, képeinek, nyelvi megformáltságának a vizsgálatára.Gyakorlatok az impresszionizmus ismertetőjegyeinek a felismerésére.Mf. 44–46. oldal | Képesség az irodalmi alkotás felépítésének, képeinek, nyelvi megformáltságának felismerésére.Képesség az impresszionizmus ismertetőjegyeinek a felismerésére. | Az impresszionizmus jel­lemzői. |
| **22.** | **Kosztolányi Dezső a szerelemről, Kosztolányi Dezső: *Már néha gondolok a szerelemre*…****Kosztolányi Dezső életútja**Tk. 34–35. oldal | Gyakorlatok a versbeli beszélő nézőpontjának a felismerésére. Érvek és ellenérvek megfogalmazása a tankönyvi feladatban szereplő állításról. A költő anyanyelvről tett vallomásának az értelmezése. Kosztolányi Dezső egyik tankönyvi verse memoriter.Mf. 28. oldal(A Kosztolányi Dezső életéről és költészetéről készített prezentáció a balint.ildi1966@gmail.com címen kérhető.) | Képesség az irodalmi alkotások képeinek, idősíkjainak, motívumainak a felismerésére. | Költő, lírai én, versbeli beszélő.Nézőpont. |
| **23.** | **Kosztolányi Dezső: *Mostan színes tintákról álmodom…***Tk. 44–47. oldal | Az elmúlt tanévben megismert művek felidézése az adott témakörben: Gyurkovics Tibor: *Tükröm, tükröm, mondd meg nékem;* Jókai Mór: *A kőszívű ember fiai;* Arany János: *Családi kör;* Fekete István: *Február* stb.A művek összehasonlítása adott tematikai szempontok alapján. Jóslás a vers címéből a mű témájára. Kosztolányi Dezső egyik tankönyvi verse memoriter.Mf. 31–32. oldal | A meglévő ismeret felelevenítése, új szempont szerinti rendezése.A lírai és epikai művek középpontjában álló téma, gondolat, érzelem azonosítása. | Téma, motívum. |
| **24.** | **Kosztolányi Dezső: *Tükörponty***Tk. 53–55. oldal | Az elbeszélő művek önálló és közös olvasása, feldolgozása előre megadott szempontok alapján. A tapasztalatok megbeszélése, vita.A tükörponty élethelyzeteinek értelmezése a tankönyvi táblázat megadott szempontjai alapján. Mf. 38–39. oldal | Képesség az irodalmi alkotások motívumainak, nyelvi sajátosságai­nak a felismerésére | A novella műfaji sajátosságai. A próza nyelvének sajátosságai. |
| **25.** | **Részösszefoglalás**Tk. 56. oldal | A megismert művek fő jellemzőinek az összegyűjtése. További művek besorolása a két tematikai egységbe. Ritmikai gyakorlatok.A memoriterek felidézése, számonkérése.Mf. 40. oldal | A rendszerező, az összehasonlító és az elemző képességfejlesztése. | A fejezeteddigi feldolgozása során tanult ismeretek. |
| **26.** | **Számonkérés** | Lehet szóbeli vagy írásbeli is. |  |  |
|  | Választható anyag:Weöres Sándor lírájaWeöres Sándor: *Az éjszaka csodái*Tk. 36–40. oldal | A vers kulcsfogalmainak – az álomnak és az éjszakának – a nyomon követése. A vers értelmezése a vers olvasása, illetve a Kaláka együttes feldolgozása során. (<https://www.youtube.com/watch?v>=YrwFoXIM4lM) | A műelemzés képességének a fejlesztése.Az összehasonlító képesség fejlesztése.A zenei és a ritmikai eszközök típusainak, funkciójuknak, hangulati hatásuknak a felismerése. | Zenei és ritmikai eszközök. |
|  | Választható anyag:Válogatás napjaink „temegén” alkotásaibólSzabó T. Anna: *Akkor*Dalszöveg és költészetPresser Gábor: *Egyszer*Tk. 36–43. oldal | Az elmúlt tanévben megismert versek felidézése: Varró Dániel: *SMS-versek*, *Randi,* Lackfi János: *Szívszag­gató szerelmi sztori.* A versek hangulatának az összehasonlítása. A dal szövegének a „sűrítése” négy sorba, a mű legfontosabb sorának/sorainak a megkeresése, a választás indoklása.Forgatókönyv összeállítása egy képzeletbeli (vagy akár valós) videoklip elkészítéséhez. Mf. 29–30. oldal | A meglévő ismeret felelevenítése, új szempont szerinti rendezése.Kapcsolódási pontok és különbségek felismerése a megismert szerelmi versek között. A lírai mű középpontjában álló gondolat és érzelem azonosítása.A zenei és a ritmikai eszközök típusainak, funkciójuknak, hangulati hatásuknak a felismerése. | Zenei és ritmikai eszközök. |
| **27**–**28.** | **Móricz Zsigmond: *Hét krajcár*****Móricz Zsigmond életútja**Tk. 48–52. oldal(A megadott óraszámból 1 képességfejlesztő óra.)  | Kiselőadások készítése a költő életrajzából. Az életút elolvasása, feldolgozása például insert-módszer segítségével. A tömörítés és a vázlatírás gyakorlása, tények, adatok kiemelése.A jegyzetkészítés mikéntjének fejlesztése az életút elolvasása során. Az epikai művek közös és önálló olvasásának gyakorlása, feldolgozása különböző munkaformákban és feladattípusokkal.A helyes beszédlégzés, a szünet, az artikuláció, a hanglejtés, hangsúly, hangerő, beszédtempó gyakorlása folyamatosan, minden tanítási órán, tréningszerűen.A novellaszerkezet, az elbeszélői nézőpont értelmezése.A művek által megjelenített konfliktusok, problémák azonosítása, átélése, empátia. Mf. 33–37. oldal(A Móricz Zsigmond életéről és munkásságáról készített prezentáció a balint.ildi1966@gmail.com címen kérhető.) | A szövegalkotás képességének fejlesztése a költői életrajzból írt kiselőadások készítésével.A hangos olvasási képesség fejlesztése.Képesség az irodalmi alkotás műfaji sajátosságainak a felismerésére.A műelemzés képességének fej­lesztése prózai művek olvasása során. | A novella műfaji sajátosságai. A novellaszerkezet, az elbeszélői nézőpont. |
| **29.** | **Impresszionista tájversek****Babits Mihály: *Új leoninusok***Tk. 63–64. oldal**Babits Mihály életútja**Tk. 67. oldal | A versek hangulatának az összehasonlítása.Gyakorlatok a vers felépítésének, képeinek, nyelvi megformáltságának, verselésének, versformájának a vizsgálatára.Gyakorlatok az impresszionista stílus ismertetőjegyeinek a felismerésére.Mf. 47–50. oldal(A Babits Mihály életéről és munkásságáról készített prezentáció a balint.ildi1966@gmail.com címen kérhető.) | Az összehasonlító képesség fejlesztése.Képesség az irodalmi alkotás felépítésének, képeinek, nyelvi megformáltságának a felismerésére.Képesség az impresszionizmus ismertetőjegyeinek a felismerésére. | Az impresszionizmus jel­lemzői.Időmértékes verselés,disztichon, leoninus. |
| **30.** | **Babits Mihály: *Messze… messze…***Tk. 65–67. oldal | Az állóképszerűség, a rímelés és a verselési mód felismerésének a gyakorlása.Gyakorlatok az impresszionista stílus ismertetőjegyeinek a felismerésére.Mf. 51–53. oldal | A műelemzés képességének a fejlesztése.Az állóképszerűség, a rímelés és a verselési mód felismerésének fejlesztése.Képesség az impresszionizmus ismertetőjegyeinek a felismerésére. | Az impresszionizmus jel­lemzői. Alliteráció. Elégia. |
|  | **Választható anyag:****Vallomásos tájvers****Kányádi Sándor*: Románc****Tk. 68–69. oldal* | A költemény témájának a megfogalmazása a Kaláka együttes feldolgozásának meghallgatása, majd a vers elolvasása után. Ajánlás írása a vershez a költő nevében. A mű írásképének, a központozás elhagyásának a megfigyelése.Mf. 54. oldal | Képesség az irodalmi alkotás témájának, nyelvi megformáltságának a felismerésére. | Téma. |
|  | **Választható anyag:****Dal és költészet*****Az otthon itt van***Tk. 70–71. oldal | A szöveg szóképeinek és nyelvi alakzatainaka vizsgálata. A dalból vett idézetek értelmezése, magyarázata.A szövegkörnyezet és az értelmezés összefüggésének a feltárása.  | Képesség az irodalmi alkotás képeinek, nyelvi megformáltságának a felismerésére, értelmezésére. | Téma. Szóképek, nyelvi alakzatok. |
| **31.** | **József Attila: *Anyám***Tk. 94. oldal**József Attila életútja**Tk. 79. oldal | Kiselőadások készítése a költő életrajzából. A költő negyedik osztályban megismert *Mama* című versének a felidézése. Gyakorlatok az irodalmi alkotás motívumainak, szervezőelemeinek, költői kifejezőeszközeinek a vizsgálatára. József Attila egyik tankönyvi verse memoriter.Mf. 71. oldal(A József Attila életéről és költészetéről készített prezentáció a balint.ildi1966@gmail.com címen kérhető.) | A szövegalkotás képességének fejlesztése a költői életrajzból írt kiselőadások készítésével.Képesség az irodalmi alkotás motívumainak, szervezőelemeinek,költői kifejezőeszközeinek a felismerésére. |  |
| **32.** | **József Attila: *Tiszta szívvel***Tk. 76–77. oldal | Gyakorlatok a vers műfajának, balladai vonásainak, ritmusának és rímképletének vizsgálatára.József Attila egyik tankönyvi verse memoriter.Mf. 58. oldal | Képesség az irodalmi alkotás műfajának, balladai vonásainak, ritmusának és rímképletének felismerésére. | Negatív leltár. Ütemhangsúlyos verselés. |
| 33.  | **József Attila: *Születésnapomra***Tk. 78–79. oldal | Gyakorlatok a vers szerkezeti egységeinek, kulcsszavainak, zeneiségét biztosító tényezőinek, hangvételének a felismerésére. A vers írásképének a vizsgálata.József Attila egyik tankönyvi verse memoriter.Mf. 59–60. oldal | Képesség a vers szerkezeti egységeinek, kulcsszavainak, zeneiségét biztosító tényezőinek, hangvételének a felismerésére. | Önvallomás, lírai számvetés, önirónia.  |
| **34.** | **Radnóti Miklós: *Nem tudhatom…*****Radnóti Miklós életútja**Tk. 80–81., 87. oldal | Kiselőadások készítése a költő életrajzából. A vers szerkezetének és gondolatmenetének vizsgálata a tankönyvi táblázat segítségével. Párhuzam vonása Vörösmarty Mihály *Szózat*a és Radnóti verse között.A vers memoriter.Mf. 61. oldal(A Radnóti Miklós életéről és költészetéről készített prezentáció a balint.ildi1966@gmail.com címen kérhető.) | A szövegalkotás képességének fejlesztése a költői életrajzból írt kiselőadások készítésével.Képesség a vers szerkezeti egységeinek, kulcsszavainak, hangvételének a felismerésére.Az összehasonlító képesség fejlesztése. |  |
| **35.** | **Radnóti Miklós: *Hetedik ecloga***Tk. 82–84. | A történelmi kor, a versben bemutatott élethelyzet, illetve a vers témájának és hangulatának az összefüggései. A vers szavainak csoportosítása megadott szempontok alapján.Feladatok a költő *Tétova óda* és a *Két karodban* című verseihez kapcsolódóan. Mf. 62–63. oldal | A lírai mű középpontjában álló gondolat, illetve érzelem azonosítása. A lírai mű témájának és hangulatának, hangnemének felismerése. | Az ekloga.Az óda. |
| **36.** | **Radnóti Miklós: *Razglednicák***Tk. 85–87. | A reális, az expresszionista és az idillikus vonások megkeresése és felismerése. Az alliterációk és jelzők hangulati szerepének a bemutatása.Mf. 64. oldal | Képesség a vers alkotóelemeinek, egymásra tett hatásának felismerésére. | Razglednica. |
| **37**–**38.** | **Összefoglalás**Tk. 88–89. oldal | Mf. 65–68. oldal | A rendszerező, az összehasonlító és az elemző képességfejlesztése. | A fejezetfeldolgozása során tanult ismeretek. |
| **39.**  | **Témazáró dolgozat****írása** | A feladatlapok az If.-ben találhatók. |  |  |
| **40.** | **Az 1. irodalmi dolgozat előkészítése** | Gyakorlatok, részfeladatok végzése a fejezetben megismert két költemény (például Ady Endre két szerelmes versének *(Lédával a bálban, Őrizem a szemed)* összehasonlítására / vagy egy tematikus egység bemutatására. *A helyi tanterv időkeretéből felhasználható óra.* | Nyelvtani, helyesírási, nyelvhelyességi ismeretek alkalmazása a fogalmazásokban, írásbeli szövegekben. | Összehasonlító verselemzés. |
| **41.** | **Az 1. irodalmi dolgozat írása** | Összehasonlító verselemzés / egy tematikus egység műveinek bemutatása.*A helyi tanterv időkeretéből felhasználható óra.* | Nyelvtani, helyesírási, nyelvhelyességi ismeretek alkalmazása a fogalmazásokban, írásbeli szövegekben. | Összehasonlító verselemzés. |
| ***REGÉNYEK BŰVÖLETÉBEN*** |
| **42–47.** | **Tamási Áron *Ábel a rengetegben* vagyMóricz Zsigmond *Légy jó mindhalálig* című műve elemzése.**Az alkotás műfaja.A regény ideje és tere.Szereplők, jellemek.A regény cselekménye és szerkezete.A helyzet, a helyszín, a szereplők, a cselekményelemek ismerete, az idő- és eseményszerkezet követése. Számonkérés.Tk. 95–120. oldal(A megadott óraszámból 2 képességfejlesztő óra.)  | A regény önálló elolvasása előtt megfigyelési szempontok, feladatok adása. Jegyzetek készítése csoportban vagy egyénileg.Műrészletek felolvasása.A regény műfaji sajátosságainak felfedezése, megnevezése.A szereplők viselkedésének a megfigyelése. A főszereplő életútjának nyomon követése. A mellékszereplők főhőshöz fűződő viszonyának megítélése. Véleményalkotás a szereplők jelleméről, cselekedetekről, helyzetekről, magatartásokról. Gyakorlatok a jellemzési eljárásokra (például beleképzeléses módszerrel, *Ki vagyok én?* formában.) Az érzelmek kifejezésének megfigyelése. A szereplők döntéseinek, magatartásának értékelése. A regény cselekményének és szerkezetének, valamint motívumainak, azok szerepének megfigyelése változatos munkaformákban. Lényegkiemelés, vázlatkészítés. A regény dramatikus feldolgozása: például egész csoportos improvizáció a pakk felbontásáról. Mf. 72–89. oldal | Hatékony, önálló tanulás a szótárak, a lexikonok, az internet kereső programjainak felhasználásával.A digitális kompetencia fejlesztése.A szövegértő képesség, a megfelelő hatékonyságú műveletvégzés, valamint a szerzett információ felhasználása képességének fejlesztése.A kifejezőképesség fejlesztése, a megfelelő szóhasználat erősítése. A szövegértő és szövegalkotó képesség fejlesztése. A szociális kompetencia fejlesztése mások véleményének meghallgatása, szembesítése során.A szókincs, a kifejező képesség fejlesztése az olvasott szövegben található kifejezések felhasználásával.A rendszerező, összehasonlító és elemző képesség fejlesztése.  | A regény fogalmának bővítése.A regény kora és tere.A regény helyszínei.Az idő és a tér mozzanatai.Szereplők, jellemzések, sorsok.Érzelmek, magatartások, jellemek, kapcsolatok, indítékok bemutatása az olvasott művekben. A regény cselekménye és szerkezete.Az olvasottak reprodukálásának módjai.Helyzetek, konfliktusok. |
| **48–50.** | **A mozgóképi elbeszélés néhány jellemzője (jelenet, beállítás, plán).**Tk. 113–120. oldal(A megadott óraszámból 1 képességfejlesztő óra.)  | A mozgóképi elbeszélés néhány jellemzőjének (jelenet, beállítás, plán stb.) a megismerése Ranódy László *Légy jó* *mindhalálig* című filmjének a megtekintése során. | Képesség a jelenet, a beállítás, a plán fogalmának meghatározására, illetve a filmbeli felismerésére.  | Amozgóképi feldolgozás lehetőségei.A mozgóképi elbeszélés néhány jellemzője. |
| ***A HUMOR AZ IRODALOMBAN*** |
| **51.** | **„A humor – a teljes igazság”****Karinthy Frigyes: Tanár úr kérem****A jó tanuló felel,** **A rossz tanuló felel**Tk. 121–127. oldal | A humor forrásának a megfogalmazása.Az epikus művek elemzésének elmélyítése a tankönyvben megadott szempontsor alapján.A két tanuló felelés közbeni megnyilvánulásainak táblázatba foglalása, vélemények megfogalmazása a viselkedésükről.Régies kifejezések magyarázata.(Ajánlatos előzetes olvasásra feladni az írásokat.)Mf. 90–92. oldal | Képesség az irodalmi alkotás műfaji sajátosságainak a felismerésére.Az összehasonlító képesség fejlesztése.A szociális kompetencia fejlesztése mások véleményének meghallgatása, szembesítése során. | A humoreszk. |
| **52.** | **Nagy Lajos: Képtelen természetrajz****A kutya**Tk. 128–129. oldal | A karcolat témájának, műfaji sajátosságainak a megfogalmazása. A komikus ábrázolás hangnemének a felismerése.Mf. 93. oldal | Képesség az irodalmi alkotás témájának, műfaji sajátosságainak, hangnemének a felismerésére. | A karcolat. |
| **53.** | **Örkény István: Egyperces novellák****Használati utasítás, Fasírt, A színész halála, Fiaink**Tk. 130–131. oldal | Az írások témájának, műfaji sajátosságainak a megfogalmazása.Össze nem illő elemek keresése az egyperces novellákban.Mf. 94. oldal | Képesség az irodalmi alkotás hangnemének a felismerésére. | Egyperces novella, groteszk. |
|  | **Választható anyag****Szabó Pál: Falusi történet**Tk. 132–138. oldal | A humor szerepének felismerése a társadalmi életben és az emberi kapcsolatokban.Szakaszos szövegolvasás, szövegfeldolgozás; önálló kutatómunka, az információk megosztása.Álláspont kialakítása, érvelés (vita), frontális és csoportos munkában, különféle munkamódszerekkel.Kreatív írás különféle munkaformákban és módszerekkel: jellemrajz („káderlap”), átirat, nézőpontváltó elbeszélés, fiktív folytatás.Mf. 95. oldal | Képesség az olvasott művek elhelyezésére a korban; a korokhoz kötődő ismétlődő témák, kérdésfelvetések meglátása irodalmi művekben.Az irodalmi szereplők jellemének megítélése, érvelés a saját álláspont mellett a szöveg felhasználásával. | Szatíra, humor. Irodalmi szociográfia. |
| **54.** | **Gerald Durrell: Családom és egyéb állatfajták**Tk. 139–142. oldal | A családtagok szerepének megfigyelése, kapcsolati háló készítése.Illusztrációk készítése a regényhez. A regényhez megjelent könyvborítók felkutatása, értékelő bemutatása.Mf. 96–97. oldal | Képesség az emberi kapcsolatok, viszonyok felismerésére.A szövegértő képesség kiterjesztése a vizuális információkra.  |  |
| **55.** | **Összefoglalás**Tk. 143–144. oldal | Mf. 98. oldal | A rendszerező, az összehasonlító és az elemző képesség fejlesztése. | A fejezet feldolgozása során tanult ismeretek. |
| **56.** | **Témazáró dolgozat****írása** | A feladatlapok az If.-ben találhatók. |  |  |
| **57.**  | **A 2. irodalmi dolgozat írása** | Műfaja csak ajánlás: önéletrajz írása.A helyi tanterv időkeretéből felhasználható óra. | Nyelvtani, helyesírási, nyelvhelyességi ismeretek alkalmazása a fogalmazásokban, írásbeli szövegekben. |  |
| ***A DRÁMA ÉS A SZÍNHÁZ*** |
| **58**–**62.** | **A dráma műnemének jellemzői.****A drámai művek építőkövei**.Milyen volt a Shakespeare korabeli színház?Mit nevezünk tragédiának?Milyen szerepköröket töltenek be a drámai szereplők?William Shakespeare: *Romeo és Júlia*A *Romeo* és Júlia eredete és témájaA tragédia cselekményeTk. 145–164. oldal(A megadott óraszámból 1 képességfejlesztő óra.)  | Az epikai és a drámai szöveg összehasonlítása.A dráma, a tragédia jellemzőinek megfigyelése, táblázatba foglalása. Szereplők, szerepkörök a tragédiában. A tragikus szerelmi motívum az irodalomban és a filmen. A drámai művek elemzésének, szerkezeti elemei felismerésének elmélyítése a tankönyvben megadott szempontsor alapján.Mf. 99–101. oldal | Az összehasonlító képesség fejlesztése epika és drámai szöveg összevetése során.A műelemzés képességének fejlesztése drámai mű, műrészlet feldolgozásával. Az egyes kompozíciós elemek közötti összefüggés, strukturális kapcsolat felfedezése, végigkövetése.Képesség az irodalmi művekben megjelenő emberi kapcsolatok, cselekedetek, érzelmi viszonyulások, konfliktusok összetettségének felfogására, értelmezésére és megvitatására. | A drámai és az epikai szöveg.A dráma műneme.A tragikum tartalmi és nyelvi eszközei.Drámai szerkezet, felvonás, szín, prológus, motívum, szerepkör, |
|  | **Választható anyag****Rómeó és Júlia a filmekben**Tk. 165–167. oldal | A mozgóképi feldolgozás lehetőségeinek a megismerése a mű két filmes feldolgozásában – Franco Zeffirelli *Rómeó és Júlia* (1968) és Baz Luhrmann *Rómeó + Júlia* (1996) című alkotásaiban.  | Képesség a jelenet, a beállítás, a plán fogalmának meghatározására, illetve a filmbeli felismerésére. | A mozgóképi feldolgozás lehetőségei.A mozgóképi elbeszélés néhány jellemzője. |
| **63.** | **Témazáró dolgozat****írása** | A feladatlap az If.-ben található. |  |  |
| ***SORSOK, ÉLETEK*** |
| **64.** | **Törékeny egyén, barbár történelem****Kertész Imre: *Sorstalanság***Tk. 169–171. oldal | A történelmi kor hatása az irodalmi műre. A szöveg stílusának a jellemzése. Részletek megtekintése a Koltai Lajos rendezte filmből.Mf. 102. oldal | Az ítélőképesség fejlesztése. A szociális kompetencia fejlesztése a hatékony kommunikáció erősítésével. |  |
|  | **Választható anyag****A holokauszt az ifjúsági irodalomban**Tk. 172–173. oldal | A holokauszt témájában született két alkotás *–* Lois Lowry *Számláld meg a csillagokat!* (2001) ésUri Orlev *Sziget a romok között* (2003) című regényének – ajánló bemutatása. |  |  |
| **65.** | **A kommunizmus árnyékában****Dragomán György: *Alagút***Tk. 174–179. oldal | A szövegben ki nem fejtett tartalmak megértésének gyakorlása.Előzetes gyűjtőmunka a mű történeti koráról. A mű nyelvezetének a megfigyelése. Az íróval készült interjúrészletek elolvasása, értelmezése.Mf. 103. oldal | Erkölcsi értékek közvetítése, tudatosítása. |  |
| **66.** | **Kisebbségben****Orsós Jakab: *Rendkívüli történet***Tk. 180–187. oldal | Az elbeszélő lelkiállapot-változá­sainak a megfigyelése. A tanulás szerepe, jelentősége a cigány emberekéletében.Mf. 104–106. oldal | A szociális kompetencia fejlesztésemások véleményének meghallgatása, szembesítése során. |  |
| ***RÁADÁS* – *SZÓRAKOZTATÓ IRODALOM***  |
|  | Választható anyagSzórakoztató és ifjúsági irodalomBűnügyi irodalom, krimiAgatha Christie: *Mi virít a kertedben?*Tk. 189–194. oldal | A detektívregények műfaji sajátosságainak a megismerése a szövegrészlet segítségével.Poirot megjelenésének, beszédmódjának, viselkedésének, nyomozási módszerének a megismerése a szöveg alapján.Mf. 107. oldal | Képesség az irodalmi alkotás témájának, műfaji sajátosságainak, hangnemének a felismerésére. | A detektívregények műfaji sajátosságai. |
|  | Választható anyagA bűnügyi paródiaRejtő Jenő (P. Howard): *A szőke ciklon*Tk. 195–196. oldal | A paródia fogalmának az értelmezése. A történet alaphelyzetének az összefoglalása, a mű előadásmódjának a vizsgálata.Mf. 108. oldal | Képesség az irodalmi alkotás alaphelyzetének, előadásmódjának a vizsgálatára.  | A paródia. |
|  | Választható anyagIfjúsági irodalomRobert Williams: *Luke és Jon*Tk. 197–201. oldal | Az epikai művek elemzésének, szerkezeti elemei felismerésének elmélyítése a tankönyvben megadott szempontsor alapján.Mf. 109–112. oldal | Képesség az irodalmi művekben megjelenő emberi kapcsolatok, cselekedetek, érzelmi viszonyulások, konfliktusok összetettségének felfogására, értelmezésére és megvitatására. |  |
|  | Választható anyagIfjúsági regénysorozat*Időfutár*Tk. 202–204. oldal | A műfaji keveredések felismerése a mű szövegében. Annak felismerése, hogy miként változhat meg a mű szövege, amíg egy hangjátékból regénysorozat lesz. | Képesség az irodalmi művek nyelvi sajátosságainak a megállapítására. |  |
|  | Választható anyagIlyen jövőt akarunk?A disztópiaA fantasztikus irodalomTk. 205–210. oldal | A disztópia jellemzői, az ismertetőjegyek felismerése irodalmi és filmes alkotásokban.Mf. 113–114. oldal | Képesség az irodalmi és filmes alkotások témájának, műfaji sajátosságainak a felismerésére. | A disztópia.A fantasztikus irodalom. |
| ***MOZGÓKÉP- ÉS MÉDIAISMERET*** |
| **67**–6**8.** | **A média társadalmi szerepe, használata****A média nyelve, a mé­diaszövegek értelme­zése**Tk. 213–219. oldal | Annak felismerése, hogy a médiaszövegek megformálásához és megértéséhez az adott médiumra vonatkozó nyelvismeretre van szükség, és a tömegkommunikáció médiumai más és más jelrendszert, kódokat használnak. Annak tudatosítása, hogy a technikai úton rögzített képeket (is) alkalmazó kommunikáció sajátossága, hogy a képeken, mozgóképeken látható formáknak, motívumoknak nincs pontosan meghatározott értelme – a jelentés nagymértékben függ a befogadótól.Mf. 115–116. oldal | Képesség a médiaszövegek fő jellemzőinek a felismerésére, a kommunikáció jellemzőinek a megállapítására. | A média fogalma, egyirányú kommunikáció, interaktív kommunikáció. |
| **69**–**70.** | **A média nyelve, a mé­diaszövegek értelme­zése****A mozgóképi és az írott sajtó szövegeinek****rendszerezése****A filmek sokfélesége****Melyek az alapvető sajtóműfajok?** Tk. 220–229. oldal(A megadott óraszámból 1 képességfejlesztő óra.)  | Annak tudatosítása és próbája, hogy noha a mozgóképi szövegeknek nincs minden szövegre alkalmazható osztályozása, a filmek értelmezését, elemzését segíti a rendszerezés néhány alapszempontja (a valóságanyag természete, dokumentumfilm-fikció; az alkotói szándék és nézői elvárás – műfajfilm, szerzői film).A szerzői és a műfajfilm néhány meghatározó jellemzőjének meghatározása (a nézők számára ismerős témák, szériaszerű filmalkotások, könnyen befogadható ábrázolási konvenciók, illetve a személyesebb, a szerzővel azonosítható eredeti formanyelv használata).A meghatározó sajtóműfajok felismerése, alapvető jellemzőik tudatosítása (tudósítás, riport, publicisztika, kritika).Mf. 115–116. oldal | Képesség a filmek csoportosítására,a burleszk, a western, a melodráma, a sci-fi és a thriller fő jegyeinek a meghatározására és felismerésére.Képesség a meghatározó sajtóműfajok felismerése, alapvető jellemzőik tudatosítására. | Burleszk, western, melodráma, sci-fi, thriller.Tudósítás, riport, publicisztika, kritika. |
| **ISMÉTLÉS, RENDSZEREZÉS, SZÁMONKÉRÉS** |
| **71***–***72.** | **Év végi ismétlés,****év végi felmérés,** **év végi szövegértés** | A tanult ismeretek alkalmazása az év végi összefoglaló feladatokban. A tapasztalt hiányosságok pótlására irányuló gyakorlatok.Az összefoglalás sajátosságainak és szerepének megismerése és megér­tése különböző munkaformákban és feladattípusokkal.Mf. 117–119. oldalFeladatlapok az If.-ben találhatóak.Az éves munka értékelése. Olvasmányajánló a nyárra. *A helyi tanterv időkeretéből felhasználható órák.* | A nyelvhasználati, szövegalkotási és szövegértő képesség komplex fejlesztése.Rendszerező, ismereteket alkal­mazó és tudatosan használó kom­munikációs képesség fejlesztése. | A 8. osztályban tanult isme­retek rendszerezése.A szövegértés ésa szövegalkotás gyakorlása különböző szövegtípusokon. |